

**KAZLŲ RŪDOS SAVIVALDYBĖS ADMINISTRACIJOS
SOCIALINĖS PARAMOS SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: S. Daukanto g. 19, LT-69430 Kazlų Rūda, tel.: (8 343) 68 623 / 95 276, el. p. soc@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL PINIGINĖS SOCIALINĖS PARAMOS NEPASITURINTIEMS KAZLŲ RŪDOS SAVIVALDYBĖS GYVENTOJAMS TEIKIMO TVARKOS APRAŠO PATVIRTINIMO**

2024 m. spalio 10 d.

Kazlų Rūda

1. **Tarybos sprendimo projekto tikslai ir uždaviniai:** Patvirtinti naują Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos aprašą (toliau – Tvarkos aprašas), atsižvelgiant į šiuo metu galiojančių teisės aktų reikalavimus, bus nustatytos vidutinės mišrių malkų, akmens anglies, medienos pjuvenų briketų, medienos pjuvenų granulių ir durpių briketų, bei suskystintų dujų iš balionų, dyzelino kainos, pagal kurias bus apskaičiuojama būsto šildymo ir karšto vandens ruošimo išlaidos, nustatant minėtų išlaidų kompensacijų dydį nepasiturintiems Kazlų Rūdos savivaldybės gyventojams.
2. **Dabartinis ir siūlomas Tarybos sprendimo projekte aptariamų klausimų reguliavimas:**šiuo metugaliojančiame Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos apraše, patvirtintame Kazlų Rūdos savivaldybės tarybos 2021 m. kovo 10 d. sprendimu Nr. TS-54 „Dėl Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos aprašo patvirtinimo“ (su vėlesniais pakeitimais ir papildymais) nustatytos patvirtintos vidutinės mišrių malkų, akmens anglies, medienos pjuvenų briketų, medienos pjuvenų granulių ir durpių briketų, bei suskystintų dujų iš balionų, dyzelino kainos, pagal kurias apskaičiuojama būsto šildymo ir karšto vandens ruošimo išlaidos, neatitinka dabartinių esančių nustatytų (reglamentuotų) kainų. Todėl minėtas tvarkos aprašas yra pakoreguotas (pakeistas), tuo pačiu jame ištaisyti redakcinio, taip pat ir kitokio pobūdžio neatitikimai, prieštaravimai (atsižvelgiant į šiuo metu galiojančių teisės aktų redakcijas ir kt.), ir tokiu būdu yra patvirtintinas naujas teisės aktas.

Pažymėtina, kadyra pakoreguotas Tvarkos aprašo 21 punktas, nustatantis vidutines mišrių malkų, akmens anglies, medienos pjuvenų briketų, medienos pjuvenų granulių ir durpių briketų, bei suskystintų dujų iš balionų, dyzelino kainas. Kainos taikomos būsto šildymo ir karšto vandens ruošimo išlaidoms skaičiuoti, nustatant šių išlaidų kompensacijų dydį nepasiturintiems Kazlų Rūdos gyventojams. Kainos skaičiuojamos remiantis vidutine rinkos kaina, vadovaujantis Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Valstybinės kainų ir energetikos kontrolės komisijos 2003 m. gruodžio 22 d. nutarimu Nr. O3-116 ,,Valstybinė energetikos reguliavimo tarnyba nutarimas dėl Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodikos patvirtinimo“ (Valstybinės kainų ir energetikos kontrolės komisijos 2018 m. spalio 16 d. nutarimo Nr. O3E-329 redakcija) bei Valstybinės miškų urėdijos viešai skelbiamos 2024 metais internetiniame portale mažmeninės žaliavinės **medienos, miško kirtimų liekanų kainininku visų savivaldybių gyventojams.**

**Lietuvos Respublikos savivaldos įstatymo (toliau – Savivaldos įstatymas) 6 straipsnio 12 punkte yra numatyta, kad s**avarankiškosios (Konstitucijos ir įstatymų nustatytos (priskirtos) savivaldybių funkcijos yra socialinių paslaugų teikimo užtikrinimas planuojant ir organizuojant socialines paslaugas, o minėto straipsnio  **43 punktas nustato, kad kita savivaldybių savarankiškoji funkcija yra ir** socialinės pašalpos ir kompensacijų, nustatytų Lietuvos Respublikos piniginės socialinės paramos nepasiturintiems gyventojams įstatyme, teikimas. **Savivaldos įstatymo 15 straipsnio 2 dalies 30 punktu nustatyta, kad išimtinė savivaldybės tarybos kompetencija yra** sprendimų dėl kompensacijų tam tikroms vartotojų grupėms mokėjimo priėmimas, papildomos socialinės paramos, socialinių pašalpų ir kompensacijų skyrimo iš savivaldybės biudžeto tvarkos nustatymas ir mokėjimo iš savivaldybės biudžeto tvarkos nustatymas. **Lietuvos Respublikos piniginės socialinės paramos nepasiturintiems gyventojams** [**įstatymo**](https://www.e-tar.lt/portal/lt/legalAct/TAR.3EEE59417F13/asr) **4 straipsnio 1 dalyje yra apibrėžta, kad** Piniginę socialinę paramą savivaldybės teikia vykdydamos savarankiškąją savivaldybių funkciją, kuri yra finansuojama iš savivaldybių biudžetų lėšų, o minėto straipsnio 2 dalis numato, kad savivaldybės taryba tvirtina piniginės socialinės paramos teikimo tvarkos aprašą.

1. **Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą**: Teigiamos pasekmės – Tvarkos aprašas atitiks teisės aktų reikalavimų nuostatas dėl kuro kainų nustatymo; Neigiamų pasekmių nenumatoma.
2. **Tarybos sprendimo projekto vertinimas, kai rengiamas norminio teisės akto projektas:** Teisės akto projektu numatoma reguliuoti visuomeninius santykius, nurodytus Korupcijos prevencijos įstatymo 8 straipsnio 1 dalies 2 punkte, todėl būtinas sprendimo projekto antikorupcinis vertinimas.
3. **Numatomo teisinio reguliavimo poveikio vertinimo rezultatai:** Neatliekamas.
4. **Priėmus Tarybos sprendimą keičiami ar pripažįstami netekusiais galios teisės aktai:**
	1. Kazlų Rūdos savivaldybės tarybos 2021 m. kovo 10 d. sprendimas Nr. TS-54 „Dėl Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos aprašo patvirtinimo“;
	2. Kazlų Rūdos savivaldybės tarybos 2023 m. vasario 6 d. sprendimas Nr. TS-5 „Dėl Kazlų Rūdos savivaldybės tarybos 2021 m. kovo 10 d. sprendimo Nr. TS-54 „Dėl Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos aprašo patvirtinimo“ pakeitimo;
	3. Kazlų Rūdos savivaldybės tarybos 2023 m. rugpjūčio 28 d. sprendimas Nr. TS-170 „Dėl Kazlų Rūdos savivaldybės tarybos 2021 m. kovo 10 d. sprendimo Nr. TS-54 „Dėl Piniginės socialinės paramos nepasiturintiems Kazlų Rūdos savivaldybės gyventojams teikimo tvarkos aprašo patvirtinimo“ pakeitimo.
5. **Tarybos sprendimui įgyvendinti reikalingi priimti teisės aktai:** Nėra.
6. **Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.
7. **Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Tarybos sprendimas taip pat bus paskelbtas (viešinamas) ir Kazlų Rūdos savivaldybės interneto svetainėje, kad kuo daugiau Kazlų Rūdos savivaldybės gyventojų su juo galėtų susipažinti.
8. **Tarybos sprendimas įsigalioja:**  Teisės aktų nustatyta tvarka.
9. **Tarybos sprendimo projekto lyginamasis variantas:**  Nėra.
10. **Biudžeto lėšų poreikis jam įgyvendinti**: Lėšos numatytos 2024 metų Kazlų Rūdos savivaldybės biudžete.
11. **Su Tarybos sprendimo projekto rengimu susiję dokumentai:** Nėra.

Socialinės paramos skyriaus vedėja Kristina Grigalavičienė